દિલ્હી કેન્દ્ર શાસિત રાજ્ય છે. જ્યાં એલજી કેન્દ્ર સરકારના પ્રતિનિધિ તરીકે કામ કરે છે. દિલ્હીમાં વિશા‍ળ બહુમતીથી ચૂંટાયેલી કેજરીવાલ સરકાર અન્ય રાજ્યોના મુખ્યપ્રધાનની જેમ અધિકાર મેળવવા માગે છે. જેના કારણે અનેક મુદ્દા પર તેમને એલજી અને કેન્દ્ર સરકાર સાથે વિવાદ પણ થયો હતો. છેલ્લી સુનાવણીમાં સુપ્રીમ કોર્ટની બેન્ચે એમ જણાવ્યું હતું કે દિલ્હી સરકારને નિર્ણય લેવાના સીમિત અધિકાર મળવા જોઈએ. હવે આ મામલે સુપ્રીમમાં આગામી ૧૮ જાન્યુઆરીએ સુનાવણી થવાની છે. જેના ચુકાદાથી દિલ્હીમાં રાજકીય સમીકરણ બદલાઈ શકે છે.